Il-Kunsill ittraspona r-riżoluzzjoni 2428 (2018) tal-Kunsill tas-Sigurtà tan-NU li partikolarment timponi embargo fuq l-armi żżid żewġ persuni mal-lista ta' persuni u entitajiet soġġetti għal miżuri restrittivi. L-UE diġà kellha embargo fuq l-armi fis-seħħ fis-Sudan t'Isfel sa mill-2011. Iż-żewġ persuni miżjuda kienu diġà ġew sanzjonati b'mod awtonomu mill-UE sa mit-2 ta' Frar 2018 minħabba l-involviment tagħhom fi ksur serju tad-drittijiet tal-bniedem. Il-Kunsill adotta dawn is-sanzjonijiet addizzjonali, imbagħad, fid-dawl tas- sitwazzjoni umanitarja u tas-sigurtà li kulma jmur qed tiddeterjora fis-Sudan t'Isfel, u b'kont meħud tan- nuqqas ta' impenn minn xi atturi għall-proċess ta' paċi li għaddej L-aħħar li l-Kunsill adotta konklużjonijiet dwar is-Sudan t'Isfel kien fis-16 ta' April 2018. Il-konklużjonijiet innotaw li s- sena 2018 hija kritika għall-kisba tal-paċi fis-Sudan t'Isfel għaliex fiha jintemm il-mandat tal-gvern transizzjonali ta' Għaqda Nazzjonali kif stipulat fil-Ftehim dwar ir-Riżoluzzjoni tal-Kunflitt fis-Sudan t'Isfel (ARCSS). Huma affermaw mill-ġdid it-tħassib profond tal-UE dwar il-ġlied kontinwu u l-ksur u l-abbużi serji tad-drittijiet tal-bniedem li ħolqu livelli orribbli ta' tbatija umana u ħallew il-pajjiż fi stat ta' rovina. Fil-konklużjonijiet, l-UE tħeġġeġ lill-partijiet kollha fil-konflitt fis-Sudan t'Isfel biex immedjatament jieqfu mill-ġlied u jipparteċipaw b'bona fide fil- proċess ta' paċi B'kollox hemm disa' persuni taħt miżuri ristrettivi tal-UE fid-dawl tas-sitwazzjoni fis-Sudan t'Isfel, tmienja minnhom elenkati min-NU. L-atti legali ġew adottati bi proċedura bil-miktub. Dawn ser jiġu ppublikati fil-Ġurnal Uffiċjali tat-13 ta' Awwissu. Konklużjonijiet tal-Kunsill dwar is-Sudan t'Isfel, 16 ta' April 2018 Adozzjoni ta' miżuri restrittivi Delegazzjoni tal-UE għas-Sudan t'Isfel